open-index/open-wikipedia-markdown huggingface dataset:
Gorodowikofsk-rajon

**Gorodowikofsk-rajon** (Russies: Городовиковск район, Kalmikies: Башнтан район) is 'n administratiewe rajon van Kalmikië, Rusland. Dit lê in die suidwestelike deel van die republiek en grens aan twee ander federale deelgebiede van Rusland, Rostof-oblast en Stawropol-krai. Die rajon se setel is die gelyknamige stad Gorodowikofsk.

## Demografie 
Volgens Sensus 2010 het Gorodowikofsk-rajon 17&nbsp;295 inwoners gehad. Etniese Russe en Kalmikiërs vorm die meerderheid van die rajon se bevolking.

## Verwysings
Bergeranthus vespertinus

***Bergeranthus vespertinus*** is 'n sukkulent wat deel is van die *Aizoaceae* familie. Die plant is endemies aan die Oos-Kaap.

## Bronne 
* REDLIST Sanbi
* Plants of the World Online
Cebu Pacific

**Cebu Air, Inc.**, handeldrywend as **Cebu Pacific** ( PSE  ), is 'n Filippynse laekostelugredery gebaseer by Pasay in Metro Manila. Dit is in 1988 gestig  en is Asië se oudste laekostelugredery. Dit bied geskeduleerde vlugte na beide binnelandse en internasionale bestemmings van die Filippyne. Die lugredery bedryf vlugte vanaf twee primêre spilpunte in Cebu en Ninoy Aquino Internasionale Lughawe in Manila, vyf sekondêre spilpunte in Cagayan de Oro, Clark, Davao, Iloilo, en Kalibo, en 'n fokusstad in Zamboanga.

## Galery

Lêer:Cebu_Pacific_Air_Airbus_A320_at_Cebu_Mactan_Airport.jpg|Cebu Pacific Air Airbus A320 in die 2005–2016 kleurskema
Lêer:RP-C4102 MNL 2023-08-05.jpg|Airbus A320-200
Lêer:RP-C4132 (29 Oct 2022).jpg|Airbus A320neo
Lêer:RP-C4123 MNL (005) 2024-06-22.jpg|Airbus A321neo
Lêer:RP-C3901 MNL 2023-06-26.jpg|Airbus A330-900

## Verwysings
Vyftiende Wysiging van die Grondwet van Suid-Afrika

Die **Vyftiende Wysiging** van die Grondwet van Suid-Afrika het sommige van die bepalings herroep wat deur die Agtste en Tiende Wysigings in die Grondwet ingevoeg is wat vloerkruising in die Parlement toegelaat het, dit wil sê, lede van wetgewende liggame toegelaat het om van een politieke party na 'n ander te beweeg sonder om hul setels te verloor. Die oorblywende vloerkruisbepalings is herroep deur die Veertiende Wysiging, wat terselfdertyd in werking gestel is.

Die Veertiende Wysiging het die herroepingsbepalings bevat wat die provinsiale wetgewers en die Nasionale Raad van Provinsies (NRVP) geraak het, en moes dus deur ses van nege provinsies in die NRVP sowel as deur twee derdes van die Nasionale Vergadering goedgekeur word, terwyl die Vyftiende wysiging die oorblywende bepalings bevat het wat slegs deur die Vergadering goedgekeur moes word. Die wetsontwerpe vir beide wysigings is op 20 Augustus 2008 deur die Nasionale Vergadering goedgekeur, met die Vyftiende Wysiging wat 309 stemme ten gunste ontvang het en geen daarteen nie. Beide wysigings is op 6 Januarie 2009 deur president Kgalema Motlanthe onderteken en het op 17 April 2009, dae voor die algemene verkiesing van 2009, in werking getree.

## Verwysings
Kaliumchromaat

**Kaliumchromaat** is 'n sout van kalium en chroomsuur met formule . Chroom is hier in sy hoogste oksidasietoestand Cr(VI).

## Kristalstruktuur
Die stof kristalliseer in die ortorombiese -struktuur.(strukturbericht-klassifikasie H1) Die struktuur bevat -tetraëders wat se Cr-O afstande amper gelyk is (161pm; 159pm en tweemaal 160pm). Daar is twee verskillende kaliumione. KI word omring deur 10 suurstofatome (gemiddelde afstand 299pm) en 'n elfde op 347pm afstand. KII het nege bure (gemiddelde afstand 285 pm).

## Chemiese eienskappe
Kaliumchromaat kan verkry word deur  (chroom(III)oksied) met 'n oksidasiemiddel soos kaliumnitraat te verhit. In oplosing gaan dit oor in bichromaat as 'n sterk suur, soos swaelsuur bygevoeg word:

:3K_2CrO_4 + H_2SO_4 \rightarrow K_2Cr_2O_7 + K_2SO_4 + H_2O

## Aanwending
Kaliumchromaat word as aanduider gebruik in die argentometrie. Na die eindpunt bereik is, vorm oormaat [] 'n rooi neerslag met chromaat:

:2Ag^+(aq) + CrO_4^{2-}(aq) \rightarrow Ag_2CrO_4(s, rooi)\downarrow

So lank as chloried in oormaat is bly hierdie neerslag in oplossing deur:

Ag_2CrO_4 + 2Cl^- \rightarrow 2AgCl(s) + CrO_4^{2-}(aq, liggeel)

## Verwysings
Kaliumsianied

**Kaliumsianied** is 'n sout van kalium en blousuur met formule .

Dit vervloei aan die lug. Dit is baie toksies deur oop wonde of deur inname. Dit kan effens na bitter amandels ruik en word gebruik vir silwer- en goudekstraksie. Ander aanwendings is in chemiese ontleding en as grondstof vir ander chemikalieë.
:KCN + 2H_2O \rightarrow HCOOK + NH_3

Kaliumsianied kan verkry word deur potas (kaliumcarbonaat) saam met koolstof in 'n stroom van stikstof te verhit. Dit ontstaan ook by verhitting van  .

:K_4Fe(CN)_6 \xrightarrow{hitte} 4KCN + Fe + 2C + N_2\uparrow

Teen hoë temperature kan dit suurstof en swawel opneem en isosianaat en tiosianaat vorm.

## Kristalstruktuur
Kaliumsianied het teen kamertemperatuur 'n wanordelike pseudokubiese struktuur, gebaseer op die NaCl-tipe kristalstruktuur. (Strukturbericht-klassifikasie B1) In hierdie struktuur beset die kaliumione die natriumposisies en die sianiedione die chloorione s'n. Hulle is lukraak verdeel oor 8 [111]-rigtings (die rigtings van die kubus se liggaamsdiagonale). Die sianiedioon besit egter 'n elektrise dipool en teen 168K raak hulle georden langs die ses [011]-rigtings van die kubiese sel en die simmetrie raak verlaag na ortorombies. Die oorgang is 'n ferrodistortiewe faseoorgang van die eerste orde. Die nuwe struktuur het ruimtegroep Immm. Teen 83K vind opnuut 'n oorgang plaas na 'n antiferroëlektriese fase wat die ruimtegroep Pmnm besit.

## Verwysings
Iki-Boeroel-rajon

**Iki-Boeroel-rajon** (Russies: Ики-Бурульский район, Kalmikies: Ик Буурла район) is 'n administratiewe rajon van Kalmikië, Rusland. Dit lê in die suidelike deel van die republiek en grens aan Stawropol-krai, 'n ander federale deelgebied van Rusland. Die rajon se setel is die gelyknamige dorp Iki-Boeroel.

## Demografie 
Volgens Sensus 2010 het Iki-Boeroel-rajon 11&nbsp;424 inwoners gehad. Etniese Kalmikiërs vorm die meerderheid van die rajon se bevolking.

## Verwysings
Tsjernozemelski-rajon

**Tsjernozemelski-rajon** (Russies: Черноземельский район, Kalmikies: Хар Һазра район, *Char Gazra rajon*) is 'n administratiewe rajon van Kalmikië, Rusland. Dit lê in die oostelike deel van die republiek en grens aan 'n ander federale deelgebied van Rusland, Astrachan-oblast. Die rajon se setel is die dorp Komsomolski.

Die rajon se naam kom van die naam van die Tsjornije Zemliwoestyn waarvan die letterlike betekenis "swart gronde" is.

## Demografie 
Volgens Sensus 2010 het Tsjernozemelski-rajon 13&nbsp;258 inwoners gehad. Etniese Kalmikiërs vorm die meerderheid van die rajon se bevolking.

## Verwysings
Arsjan-Zelmen

**Arsjan-Zelmen** (Russies: Аршань-Зельмень, Kalmikies: Аршан Зелмн) is 'n dorpie in Sarpa-rajon van Kalmikië, Rusland. Dit is die setel van die gelyknamige Arsjan-Zelmen Plaaslike Munisipaliteit wat nog een kleiner nedersetting, Sjin, insluit. Dit lê 21 kilometer suidoos van die rajon se setel, Sadowoje.

Die letterlike betekenis van die dorpie se Kalmikiese naam is "nektardrank".

## Demografie 
Volgens Sensus 2010 het Arsjan-Zelmen 709 inwoners gehad. Etniese Kalmikiërs vorm die meerderheid van die dorpie se bevolking.

## Verwysings
Sjin

**Sjin** (Russies en Kalmikies: Шин) is 'n dorpie in Sarpa-rajon van Kalmikië, Rusland. Dit behoort tot die Arsjan-Zelmen Plaaslike Munisipaliteit wat nog een groter nedersetting, Arsjan-Zelmen, insluit. Dit lê 17 kilometer suidoos van die rajon se setel, Sadowoje.

Die letterlike betekenis van die dorpie se Kalmikiese naam is "nuut".

## Demografie 
Volgens Sensus 2010 het Sjin 38 inwoners gehad, van wie almal etniese Kalmikiërs was.

## Verwysings
Bergeranthus

***Bergeranthus*** is 'n genus van blomdraende plante wat behoort tot die familie *Aizoaceae*. Die genus is inheems aan Suid-Afrika.

## Spesies 
Daar is sewe spesies wat tot die genus hoort:
* *Bergeranthus albomarginatus* A.P.Dold & S.A.Hammer
* *Bergeranthus concavus* L.Bolus
* *Bergeranthus longisepalus* L.Bolus
* *Bergeranthus multiceps* (Salm-Dyck) Schwantes
* *Bergeranthus nanus* A.P.Dold & S.A.Hammer
* *Bergeranthus scapiger* (Haw.) Schwantes
* *Bergeranthus vespertinus* (A.Berger) Schwantes

## Verwysings
Agtiende Wysiging van die Grondwet van Suid-Afrika

Die **Agtiende Wysiging** van die Grondwet van Suid-Afrika (formeel die **Agtiende Wysigingswet op die Grondwet van 2023**) sal Suid-Afrikaanse Gebaretaal 'n amptelike taal van Suid-Afrika maak.

Die wetsontwerp vir die wysiging is op 11 Januarie 2023 deur Ronald Lamola, die Minister van Justisie en Grondwetlike ontwikkeling, in die Nasionale Vergadering van Suid-Afrika ingedien. Dit is op 2 Mei eenparig deur die vergadering aangeneem, en op 19 Julie 2023 deur president Cyril Ramaphosa onderteken. Dit sal in werking tree op 'n datum wat deur die president in die *Staatskoerant* geproklameer sal word.

## Verwysings 
## Eksterne skakels 
* Amptelike teks
Bergeranthus albomarginatus

***Bergeranthus albomarginatus*** is 'n sukkulent wat deel is van die *Aizoaceae* familie. Die plant is endemies aan die Oos-Kaap en kom by die Katrivierdam by Fort Beaufort voor.

## Bronne 
* REDLIST Sanbi
* Plants of the World Online
Godzjoer (Sarpa-rajon)

**Godzjoer** (Russies: Годжур, Kalmikies: Һооҗур) is 'n klein dorpie in Sarpa-rajon van Kalmikië, Rusland. Dit behoort tot die Kirofski Plaaslike Munisipaliteit en lê 19 kilometer suidwes van die rajon se setel, Sadowoje.

Die dorpie se naam kom van die Kalmikiese woord vir "stroom".

## Demografie 
Volgens Sensus 2010 het Godzjoer 122 inwoners gehad. Etniese Kalmikiërs vorm die meerderheid van die dorpie se bevolking.

## Verwysings
Ecuadorse Lugmag

duimnael|Seël van die Ecuadorse Lugmag
Die **Ecuadorse Lugmag** is die lugtak van die gewapende magte van Ecuador.

## Missie 
Om die militêre lugvleuel te ontwikkel om institusionele doelwitte uit te voer wat soewereiniteit waarborg en bydra tot die nasie se veiligheid en ontwikkeling.

## Visie 
Om 'n ontmoedigende lugmag te wees, gerespekteer en aanvaar deur die samelewing, baanbrekerswerk binne die land se lugruimte ontwikkeling.
duimnael| 3 Ecuadorse lugmagvliegtuie, 1986
[duimnael| 'n Ecuadorse [IAI Kfir|IAI Kfir C.2 styg op tydens Oefening Blue Horizon 1986]]
duimnael| ’n Bell 206 Jet Ranger
Korobkin (Kalmikië)

**Korobkin** (Russies: Коробкин) is 'n dorpie in Sarpa-rajon van Kalmikië, Rusland. Dit is die setel en die enigste nedersetting van die gelyknamige Korobkin Plaaslike Munisipaliteit en lê 10 kilometer noordwes van die rajon se setel, Sadowoje, naby die grens met Wolgograd-oblast.

## Demografie 
Volgens Sensus 2010 het Korobkin 343 inwoners gehad. Etniese Russe en Kalmikiërs vorm die meerderheid van die dorpie se bevolking.

## Verwysings
Jasjalta-rajon

**Jasjalta-rajon** (Russies: Яшалтинский район, Kalmikies: Яшлтан район) is 'n administratiewe rajon van Kalmikië, Rusland. Dit lê in die suidwestelike deel van die republiek en grens aan twee ander federale deelgebiede van Rusland, Rostof-oblast en Stawropol-krai. Die rajon se setel is die gelyknamige dorp Jasjalta.

## Demografie 
Volgens Sensus 2010 het Sarpa-rajon 17&nbsp;178 inwoners gehad. Etniese Russe vorm die meerderheid van die rajon se bevolking.

## Verwysings
Spirostachys

***Spirostachys*** is 'n genus van blomdraende plante wat behoort tot die familie *Euphorbiaceae*. Die genus is inheems aan Afrika.

## Spesies 
Daar is net twee spesies wat tot die genus hoort:
* *Spirostachys africana* Sond.
* *Spirostachys venenifera* (Pax) Pax

## Verwysings
Spirostachys venenifera

***Spirostachys veneniferais*** 'n struik of 'n boom wat deel is van die *Euphorbiaceae* familie. Die plant is inheems in Kenia, Somalië en Tanzanië.

## Sien ook 
* Alfabetiese lys van Suid-Afrikaanse bome

## Bron 
* Plants of the World Online
Citilink

**PT Citilink Indonesia**, bedryf as **Citilink**, is 'n laekostelugredery met sy hoofkwartier in Djakarta, Indonesië. Dit is in Julie 2001 gestig as 'n laekostehandelsmerk van Garuda Indonesia en bedryf pendeldienste tussen Indonesiese stede. Sedert 30 Julie 2012 opereer Citilink amptelik as 'n aparte filiaal van Garuda Indonesia, met sy eie roepsein, lugdienskodes, logo en uniform. Sy hoofbasis is Soekarno-Hatta Internasionale Lughawe en Juanda Internasionale Lughawe. Die maatskappy se slagspreuk is *Better Fly, Citilink.*

## Verwysings
Garuda Indonesia

duimnael|220px|Die nuwe Garuda Indonesia lugwaardin-uniforms, met kebaya en *parang gondosuli* batik
**Garuda Indonesia** is die vlagdraer van Indonesië, met sy hoofkwartier op Soekarno-Hatta Internasionale Lughawe. Dit is 'n opvolger van KLM Interinsulair Bedrijf en 'n lid van SkyTeam. Dit is die tweede grootste lugredery van Indonesië na Lion Air, wat geskeduleerde vlugte bedryf na 'n aantal bestemmings regoor Asië, Europa en Australië vanaf sy spilpunte, fokusstede, asook ander stede vir Hadj. Dit is die enigste Indonesiese lugredery wat na die Europese lugruim vlieg.
duimnael|'n Garuda Indonesia Douglas DC-8 by die ou Kai Tak-lughawe in 1967
[duimnael|220px|'n Douglas DC-10-30 van Garuda Indonesia by [Lughawe Schiphol|die lughawe van Amsterdam in 1977]]
[duimnael|Garuda se Boeing 737-800's staan by Terminaal 3 van [Soekarno-Hatta Internasionale Lughawe, wat die lugredery se hoofspilpunt is]]
[duimnael|Garuda Indonesia Bombardier CRJ1000 by die [Komodo-lughawe.]]

## Vloot 
Teen Desember 2022, het Garuda Indonesia die volgende vliegtuie bedryf:

## Kompetisie 
Oor die algemeen word Indonesiese binnelandse lugreisondernemings oorweldigend deur twee groepe ooheers; Lion Air-groep en Garuda Indonesia-groep. In 2021 was die Lion Air-groep verantwoordelik vir 59,4% van die markaandeel, terwyl die Garuda Indonesia-groep 'n markaandeel van 33,1% gehad het. 

Vir internasionale roetes het Garuda Indonesia vier lugrederye geïdentifiseer wat die maatstaf geword het om hul diens te verbeter en om mee te ding om die wêreld se beste lugredery te wees. Die ernstige mededingers vir Garuda Indonesia se internasionale roetes is Singapore Airlines, Qatar Airways, Emirates en Cathay Pacific.

## Verwysings
Jasjkoel-rajon

**Jasjkoel-rajon** (Russies: Яшкульский район, Kalmikies: Яшкулин район) is 'n administratiewe rajon van Kalmikië, Rusland. Dit lê in die sentrale deel van die republiek en grens aan Astrachan-oblast, 'n ander federale deelgebied van Rusland. Die rajon se setel is die gelyknamige dorp Jasjkoel.

## Demografie 
Volgens Sensus 2010 het Jasjkoel-rajon 15&nbsp;270 inwoners gehad. Etniese Kalmikiërs en Russe vorm die meerderheid van die rajon se bevolking.

## Verwysings
Searching for Sugar Man

***Searching for Sugar Man*** is 'n dokumentêre film uit 2012 oor 'n Suid-Afrikaanse kulturele verskynsel, geskryf en geregisseer deur Malik Bendjelloul. Die film fokus op die pogings in die laat 1990's van twee Kaapstadse aanhangers, Stephen "Sugar" Segerman en Craig Bartholomew Strydom, om uit te vind of die gerugte oor die dood van die Amerikaanse musikant Sixto Rodriguez waar was. Hulle wou uitvind wat het van hom geword. Rodriguez se musiek, wat nooit in die Verenigde State sukses behaal het nie, het baie gewild in Suid-Afrika geword, hoewel min oor hom in die land bekend was.

Op 10 Februarie 2013 het die film die BAFTA-toekenning vir beste dokumentêre rolprent by die 66ste British Academy Film Awards in Londen gewen en twee weke later het dit die Oscar-toekenning vir beste dokumentêre rolprent by die 85ste Oscar-toekenningsaand in Hollywood gewen.

## Produksie 
Die regisseur Malik Bendjelloul het aanvanklik Super 8-film gebruik om gestileerde skote vir die rolprent op te neem, en regisseur het nie meer geld gehad vir meer film om die laaste paar skote op te neem nie. Na drie jaar se snykamerwerk het die belangrikste finansiële ondersteuners van die film gedreig om finansiering te onttrek om dit te voltooi. Hy het besluit om die oorblywende gestileerde skote op sy slimfoon te verfilm met 'n iPhone-toepassing genaamd 8mm Vintage Camera.

## Verwysings
Delosperma abbottii

Die **Pondokransvygie** (*Delosperma abbottii*) is 'n meerjarige sukkulent wat deel is van die *Aizoaceae* (vygie)-familie. Die spesie is endemies aan KwaZulu-Natal in Suid-Afrika. Die plant is vernoem na Tony Abbott (1936–2013), die stigter van *PlantLife*-tydskrif.

## Bronne 
* PlantZAfrica
* Plants of the World Online
Boeing 737 NG

Die **Boeing 737 Next Generation**, gereeld afgekort  as **737NG**, of **737 Next Gen**, is 'n smalrompvliegtuig aangedryf deur twee straalenjins en vervaardig deur Boeing Commercial Airplanes. Dit is in 1993 as die derde generasie Boeing 737 bekend gestel en sedert 1997 vervaardig. Dit is 'n opgradering van die 737 Classic (−300/-400/-500) reeks.

Die **737 Next Gen** het 'n herontwerpte vlerk met 'n groter oppervlakte, 'n groter vlerkspan, groter brandstofkapasiteit, hoër maksimum opstygmassa en 'n langer reikafstand. Dit gebruik CFM International CFM56-7-reeks enjins, het 'n glaskajuit, en opgegradeerde en herontwerpte binnekonfigurasies. Die reeks sluit vier variante in, die -600/-700/-800/-900, met sitplek vir tussen 108 en 215 passasiers. Die 737NG se primêre kompetisie is die Airbus A320-familie.

Boeing sou 737-produksie verhoog van 31,5 eenhede per maand in September 2010 tot 35 in Januarie 2012 en tot 38 eenhede per maand in 2013. Produksietempo was 42 eenhede per maand in 2014, en is beplan om koerse van 47 eenhede per maand in 2017 en 52 eenhede per maand in 2018 te bereik.

Lêer:N707SA_Southwest_Airlines_1998_Boeing_737-7H4_(cn_27841-1)_(5289274531).jpg|Die eerste 737NG, 'n 737-700, is op 8 Desember 1996 ontplooi, en het eers op 9 Februarie 1997 gevlieg, dit is later aan Southwest Airlines afgelewer
Lêer:Boeing_Plant_in_Renton,_5-18-2010_(4622746048).jpg|Die produksietempo van die Boeing Renton-fabriek het van 31,5 tot 52 per maand verhoog
Lêer:The_737-800_Flight_Deck_(3852492599).jpg|Boeing 737-800 glaskajuit
Lêer:Boeing_737-79P,_China_Eastern_Airlines_JP6128143.jpg|Planaansig van 'n 737NG wat die 25% groter en 16 voet breër vlerk wys, in vergelyking met die 737 Classic

## Verwysings
Kirofski (Kalmikië)

**Kirofski** (Russies: Кировский) is 'n dorpie in Sarpa-rajon van Kalmikië, Rusland. Dit is die setel van die gelyknamige Kirofski Plaaslike Munisipaliteit wat nog een kleiner nedersetting, Godzjoer, insluit. Dit lê 14 kilometer suid van die rajon se setel, Sadowoje.

## Demografie 
Volgens Sensus 2010 het Kirofski 632 inwoners gehad. Etniese Russe en Kalmikiërs vorm die meerderheid van die dorpie se bevolking.

## Verwysings
Delosperma aberdeenense

***Delosperma aberdeenense*** is 'n meerjarige sukkulent wat deel is van die *Aizoaceae* (vygie)-familie. Die spesie is endemies aan die Noord-Kaap en die Oos-Kaap. Dit het 'n voorkomsgebied van 30 066 km². Dit kom voor van Aberdeen tot by Noupoort en Somerset-Oos in die Albanie-ruigte en Nama-Karoo biome.

## Galery 

Delosperma aberdeenense - Botanischer Garten Braunschweig - Braunschweig, Germany - DSC04348.JPG
沙座蘭屬 Delosperma aberdeenense -維也納大學植物園 Vienna University Botanical Garden- (27813768383).jpg

## Bronne 
* REDLIST Sanbi
* Plants of the World Online
West Derby

**West Derby** is 'n landelike nedersetting in die Ga-Segonyana Plaaslike Munisipaliteit naby Kuruman in die Noord-Kaap, Suid-Afrika. 

## Verwysings
Na-K pomp

Die **Na-K pomp** is 'n proteïen, meer spesifiek 'n ATPase wat in die selwand gevestig is. Dit pomp drie natriumione die sel uit en twee kaliumione die sel in vir elke ATP-molekule wat gekonsumeer word. Die Na-K-pomp help om die osmotiese ewewig en die wandpotensiaal van die sel te handhaaf. Die natrium- en kaliumione beweeg *teen* die bestaande konsentrasiegradiënte in die liggaam.

Hierdie pomp het 'n deurslaggevende betekenis vir talle organe in die liggaam. Veral selle in die niere het baie Na-K-pompe. Dit het hulle nodig om afvalprodukte te kan uitskei. 

## Verwysings 
## Eksterne skakels 
* 'n video op Khan Academy.
Arim

**Arim** (Russies: Арым) is 'n klein dorpie in Sarpa-rajon van Kalmikië, Rusland. Dit behoort tot die Sadowoje Plaaslike Munisipaliteit wat ook die rajon se setel, Sadowoje, insluit. Dit lê 159 kilometer noord van die republiek se hoofstad, Elista.

Die dorpie se naam kom van die Kalmikiese woord vir "noordelik".

## Demografie 
Volgens Sensus 2010 het Arim 34 inwoners gehad. Etniese Kalmikiërs vorm die meerderheid van die dorpie se bevolking.

## Verwysings
Dogzmakin

**Dogzmakin** (Russies: Догзмакин, Kalmikies: Догзмахн) is 'n klein dorpie in Sarpa-rajon van Kalmikië, Rusland. Dit behoort tot die Salin-Toegtoen Plaaslike Munisipaliteit wat nog drie nedersettings insluit. Dit lê naby die Aksjibairivier en die grens met Rostof-oblast 169 kilometer suidwes van die rajon se setel, Sadowoje.

Die dorpie se naam kom van die etnoniem van 'n Kalmikiese stam.

## Demografie 
Volgens Sensus 2010 het Dogzmakin 104 inwoners gehad, van wie almal etniese Kalmikiërs was.

## Verwysings
Sadowoje (Kalmikië)

**Sadowoje** (Russies: Садовое) is 'n dorp in die noordwestelike deel van Kalmikië, Rusland. Dit is die setel van Sarpa-rajon en die gelyknamige Sadowoje Plaaslike Munisipaliteit wat nog een kleiner nedersetting, Arim, insluit. Dit lê 164 kilometer noordoos van die republiek se hoofstad, Elista.

Die dorp se naam kom van die Russiese woord vir "tuin".

## Demografie 
Volgens Sensus 2010 het Sadowoje 6&nbsp;515 inwoners gehad. Etniese Russe vorm die meerderheid van die dorp se bevolking.

## Verwysings
Kaliumdichromaat

**Kaliumchromaat** is 'n sout van kalium en dichroomsuur met formule . Chroom is hier in sy hoogste oksidasietoestand Cr(VI).
Die stof is 'n sterk oksideermiddel en dit is baie korrosief, toksies en kankerverwekkend.

## Kristalstruktuur
Teen kamertemperatuur het die sout 'n trikliniese struktuur met kaliumione omring deur 8-9 suurstofatome wat behoort aan haltervormige dichromaatione  wat bestaan uit twee -tetraëders wat een suurstof atoom deel. Die twee tetraëders is amper in 'n eklipskonformasie. Haltervormige -eenhede is ook bekend van sorosilikate en pirofosfate soos β- en .10.

:K_2Cr_2O_7(s) + S(s) \rightarrow K_2SO_4 + Cr_2O_3(s)

Reduksie met  van 'n oplossing van kaliumdichromaat en swawelsuur gee chroomaluin:

:K_2Cr_2O_7 (aq) + H_2SO_4(aq) + SO_2(g,aq) \rightarrow 2KCr(SO_4)_2 + H_2O

Kaliumdichromaat kan verkry word deur swawelsuur by 'n oplossing van kaliumchromaat te voeg:

:2K_2CrO_4 + H_2SO_4 \rightarrow K_2SO_4 + K_2Cr_2O_7

Die reaksie kan opgekeer word deur loog by te voeg:

:K_2Cr_2O_7 + 2KOH \rightarrow 2K_2CrO_4 + H_2O

## Aanwendings
Kaliumdichromaat word saam met wolfram en yster in vuurwerk gebruik. Dit word as preserveermiddel vir hout aangewend en vir die sintese van kleurstowwe gebruik.

## Verwysings
Bolsjoi Tsarin

**Bolsjoi Tsarin** (Russies: Большой Царын, Kalmikies: Ик Царң) is 'n dorp in Kalmikië, Rusland. Dit is die setel van Oktjabr-rajon en die enigste nedersetting van die gelyknamige Bolsjoi Tsarin Plaaslike Munisipaliteit. Dit lê 193 kilometer noordoos van die republiek se hoofstad, Elista.

Die letterlike betekenis van die dorp se Kalmikiese naam is "groot liman" of "groot grasveld".

## Demografie 
Volgens Sensus 2010 het Bolsjoi Tsarin 5&nbsp;466 inwoners gehad. Etniese Kalmikiërs vorm die meerderheid van die dorp se bevolking.

## Verwysings
Dzjangar

**Dzjangar** (Russies: Джангар, Kalmikies: Җаңһр) is 'n dorpie in Kalmikië, Rusland. Dit is die setel en die enigste nedersetting van die gelyknamige Dzjangar Plaaslike Munisipaliteit. Dit lê 33 kilometer suidoos van die rajon se setel, Bolsjoi Tsarin.

Die dorpie se naam kom van 'n Kalmikiese epos.

## Demografie 
Volgens Sensus 2010 het Dzjangar 433 inwoners gehad. Etniese Kalmikiërs vorm die meerderheid van die dorpie se bevolking.

## Verwysings
Baby Ariel

**Ariel Rebecca Martin** (gebore 22 November 2000), ook bekend as **Baby Ariel**, is 'n Amerikaanse aktrise, sangeres en sosiale media persoonlikheid bekend vir haar video's op die sosiale media platform musical.ly (nou bekend as TikTok).

## Filmografie 
* 2017 : *Bizaardvark* ... Tiffany
* 2018 : *	Chicken Girls* ... Dru
* 2018 : *Baby Doll Records* ... Dru
* 2018 : *Henry Danger* ... Patina
* 2019 : *Bixler High Private Eye* ... Kenzie Messina
* 2020 : *Zombies 2* ... Wynter
* 2021 : *Family Reunion* ... Jinji Starr
* 2022 : *Zombies 3* ... Wynter

## Eksterne skakels 
* babyariel.com
*
Nowi (Sarpa-rajon)

**Nowi** (Russies: Новый) is 'n dorpie in Sarpa-rajon van Kalmikië, Rusland. Dit behoort tot die Sjarnoet Plaaslike Munisipaliteit wat nog een groter nedersetting, Sjarnoet, insluit. Dit lê 36 kilometer wes van die rajon se setel, Sadowoje.

Die dorpie se naam kom van die Russiese woord vir "nuut".

## Demografie 
Volgens Sensus 2010 het Nowi 200 inwoners gehad. Etniese Kalmikiërs vorm die meerderheid van die dorpie se bevolking.

## Verwysings
Oemantsewo

**Oemantsewo** (Russies: Уманцево) is 'n dorpie in Sarpa-rajon van Kalmikië, Rusland. Dit is die setel en die enigste nedersetting van die gelyknamige Oemantsewo Plaaslike Munisipaliteit. Dit lê op die Zelmenrivier 18 kilometer suidwes van die rajon se setel, Sadowoje.

## Demografie 
Volgens Sensus 2010 het Oemantsewo 653 inwoners gehad. Etniese Russe en Kalmikiërs vorm die meerderheid van die dorpie se bevolking.

## Verwysings
Droezjnoje (Kalmikië)

**Droezjnoje** (Russies: Дружное) is 'n klein dorpie in Kalmikië, Rusland. Dit behoort tot die gelyknamige Droezjnoje Plaaslike Munisipaliteit wat nog een groter nedersetting, Wesioloje, insluit. Dit lê 25 kilometer noordoos van die rajon se setel, Gorodowikofsk.

Die dorpie is deur Duitse setlaars gestig en het oorspronklik die naam Freudental gekry. Sy huidige naam kom van die Russiese woord vir "vriendelik".

## Demografie 
Volgens Sensus 2010 het Droezjnoje 105 inwoners gehad. Etniese Russe vorm die meerderheid van die dorpie se bevolking.

## Verwysings
Woschod (Kalmikië)

**Woschod** (Russies: Восход) is 'n dorpie in Kalmikië, Rusland. Dit is die setel van die gelyknamige Woschod Plaaslike Munisipaliteit wat nog een kleiner nedersetting, Sjarldzjin, insluit. Dit lê 10 kilometer noordwes van die rajon se setel, Bolsjoi Tsarin.

Die dorpie se naam kom van die Russiese woord vir "sonsopkoms".

## Demografie 
Volgens Sensus 2010 het Woschod 863 inwoners gehad. Etniese Kalmikiërs vorm die meerderheid van die dorpie se bevolking.

## Verwysings
Sandock-Austral

**Sandock-Austral** was 'n Suid-Afrikaanse verdedigingsmaatskappy wat in 1971 gevorm is deur die samesmelting van die Austral-wapenmaatskappy en Sandock Bpk-dokwerwe, as 'n filiaal van die Gencor-myngroep.

Die maatskappy is opgeneem in Land Systems OMC, 'n deel van BAE Systems.

Sandock-Austral het 'n aantal noemenswaardige produkte ontwikkel, soos:

* Die *Ratel-* infanterie-vegvoertuig.
* Die *Eland Mk2* pantserkar.
* Die *Mamba Mk2* en *Romad* reeks mynbeskermde gepantserde personeeldraers.

Dit was ook verantwoordelik vir die bou van die *SAS Drakensberg*, Suid-Afrika se mees gesofistikeerde inheemse oorlogskip.

## Verwysings
MAN Truck & Bus

duimnael|250x250px|Logo
duimnael|250x250px| Logo variant
**MAN Truck & Bus SE** (voorheen **MAN Nutzfahrzeuge AG**, is 'n filiaal van Traton, en een van die voorste internasionale verskaffers van kommersiële voertuie. Met sy hoofkwartier in München, Duitsland, vervaardig MAN Truck & Bus bakkies in die reeks van 3.0 tot 5,5 t gvw, vragmotors in die reeks van 7,49 tot 44 t gvw, swaar goedere voertuie tot 250 t padtrein, bus-onderstel, waens, interstedelike busse en stadsbusse. MAN Truck & Bus vervaardig ook diesel- en aardgasenjins. Die MAN-akroniem staan oorspronklik vir ***Maschinenfabrik Augsburg-Nürnberg AG***, voorheen **MAN AG**.

Vragmotors en busse van die produkhandelsmerk MAN en busse van die produk handelsmerk Neoplan (premium busse) behoort aan die MAN Truck & Bus Group.

## Fotogalery 

Lêer:MAN_G90_LKW_in_Regensburg.JPG|MAN 8.150 trok in Regensburg
Lêer:MAN_TGX_EOT_18680_V8_06.jpg|MAN TGX 18.680 V8
Lêer:FMOGP1_8.jpg|MAN TGS 33.440 van die Paryse brandweer
Lêer:HKFSD_Hazmat_Tender_F275.JPG|duimnael|MAN LE hazmat tender

## Busse 

Lêer:MAN_750HO_Linienbus.jpg|MAN 750 HO
Lêer:Seattle_1979_MAN_articulated_bus_on_Lenora_St_in_1994.jpg|MAN SG 220-18-2 in Seattle
Lêer:Katowice_MAN_bus_n°256,_line_15.JPG|MAN NL 222
Lêer:IMG_4988_Osnabrück_Hbf_RVM_00-09.JPG|MAN NG 313
Lêer:660-as_busz_(LLB-803).jpg|MAN ÜL 363–13,7

## Verwysings
Wesioloje (Gorodowikofsk-rajon)

**Wesioloje** (Russies: Весёлое) is 'n dorpie in Gorodowikofsk-rajon van Kalmikië, Rusland. Dit behoort tot die Droezjnoje Plaaslike Munisipaliteit wat nog een kleiner nedersetting, Droezjnoje, insluit. Dit lê op die regteroewer van die Chagin-Salarivier 20 kilometer noordoos van die rajon se setel, Gorodowikofsk.

Die dorpie se naam kom van die Russiese woord vir "verheug" of "gelukkig".

## Demografie 
Volgens Sensus 2010 het Wesioloje 748 inwoners gehad. Etniese Russe en Kalmikiërs vorm die meerderheid van die dorpie se bevolking.

## Verwysings
Gorodowikofsk

**Gorodowikofsk** of **Basjanta** (Russies: Городовиковск, Kalmikies: Бәәшңтә) is die derde grootste stad van Kalmikië, Rusland en die setel van die gelyknamige Gorodowikofsk-rajon en Gorodowikofsk Stedelike Munisipaliteit. Dit lê 182 kilometer suidwes van die republiek se hoofstad, Elista.

## Geskiedenis 
Gorodowikofsk is in 1871 as 'n dorpie gestig en het oorspronklik die naam Basjanta gehad, 'n Kalmikiese fonetiese aanpassing van die Russiese woord vir "toring". In 1971 het dit die status van 'n stad gekry en is ter ere van die Sowjets-Kalmikiese militaris Oka Gorodowikof hernoem.

## Demografie 
Volgens Sensus 2010 het Gorodowikofsk 9&nbsp;565 inwoners gehad. Etniese Russe en Kalmikiërs vorm die meerderheid van die stad se bevolking.

## Verwysings
Delosperma gerstneri

***Delosperma gerstneri*** is 'n meerjarige sukkulent wat deel is van die *Aizoaceae* familie. Die spesie is endemies aan Lesotho. 

## Bron 
* Plants of the World Online
OTO Melara 76 mm

Die **OTO Melara 76&nbsp;mm-kanon** is 'n vlootoutokanon wat deur die Italiaanse verdedigingsmaatskappy OTO Melara ontwerp en gebou is. Dit is gebaseer op die OTO Melara 76/62C en het ontwikkel na 76/62 SR en 76/62 Strales.

Die stelsel is kompak genoeg om op relatief klein oorlogskepe geïnstalleer te word. Die hoë vuurtempo en die beskikbaarheid van verskeie soorte ammunisie maak dit in staat om kortafstand -teenmissielpuntverdediging, lugafweer-, teenoppervlak- en grondondersteuning te bied. Ammunisie sluit pantserdeurboor, brandende, gerigte fragmentasie-effekte in, en 'n geleide rondte wat bemark word as in staat om maneuvreerende teen-skeepsmissiele te vernietig. Dit kan in 'n verskuilende koepel geïnstalleer word.

Die OTO Melara 76&nbsp;mm is wyd uitgevoer en word deur sestig vlote gebruik. Dit is verkies bo die Franse 100 mm-vlootgeweer vir die gesamentlike Franse/Italiaanse Horizon-klas en FREMM fregat.

## Ander gebruike 
Die meeste van die basiese ammunisietipes wat vir die OTO Melara 76mm aangebied word, kan ook vanaf die Suid-Afrikaanse Nasionale Weermag se Rooikat-pantservoertuig gevuur word, met effense modifikasie om van elektriese na perkussie-ontstekers te verander. Dit is die enigste landgebaseerde voertuigstelsel wat in staat is om dieselfde ammunisie as sy vloot-eweknie te ontplooi. 

## Verwysings
Amoer-Sanan

**Amoer-Sanan** (Russies: Амур-Санан) is 'n dorpie in Gorodowikofsk-rajon van Kalmikië, Rusland. Dit behoort tot die Joezjni Plaaslike Munisipaliteit wat nog vier nedersettings insluit. Dit lê 13 kilometer suidoos van die rajon se setel, Gorodowikofsk.

Die dorpie het oorspronklik die naam Bjoedermis-Kebjoeti gehad. In 1968 is dit ter ere van die Kalmikiese skrywer Anton Amoer-Sanan hernoem.

## Demografie 
Volgens Sensus 2010 het Amoer-Sanan 224 inwoners gehad. Etniese Kalmikiërs vorm die meerderheid van die dorpie se bevolking.

## Verwysings
Gepantserde personeeldraer

'n **Pantserpersoneeldraer** (APC) is 'n breë tipe gepantserde militêre voertuig wat ontwerp is om personeel en toerusting in gevegsones te vervoer. Sedert die Eerste Wêreldoorlog het APC's 'n baie algemene stuk militêre toerusting regoor die wêreld geword.

Volgens die definisie in die Verdrag oor Konvensionele Gewapende Magte in Europa, is 'n APC "'n gepantserde gevegsvoertuig wat ontwerp en toegerus is om 'n gevegsinfanterie-groep te vervoer en wat, as 'n reël, gewapen is met 'n integrale of organiese wapen van minder as 20 millimeter kaliber."

In vergelyking met infanteriegevegsvoertuie (IFV's), wat ook gebruik word om infanterie in die geveg te dra, het APC's minder bewapening en is nie ontwerp om direkte vuurondersteuning in 'n geveg te bied nie. Infanterie-eenhede wat in APC's reis, staan bekend as gemeganiseerde infanterie. Sommige weermagte maak ook 'n onderskeid tussen infanterie-eenhede wat APC's gebruik en infanterie-eenhede wat IFV's gebruik, met laasgenoemde wat bekend staan as gepantserde infanterie in sulke weermagte.

## Verwysings
Polihaliet

**Polihaliet** is 'n mineraal met 'n algemene formule .2. Dit is 'n evaporiet en 'n bron van vier belangrike makrovoedingstowwe: kalium, magnesium,kalsium en sulfaat.

Polihaliet is nie 'n volop mineraal nie. Dit kom saam met haliet en anhidriet is mariene afsettings voor.

## Kristalstruktuur
Polihaliet kirstalliseer in 'n trikliniese struktuur. Dit is opgebou uit []-tetraëders, []-oktaëders en []-driehoekige dodekaëders met kaliumione in 'n posisie wat deur 11 suurstofatome gekoördineer word.Dit word veral op grasperke en sportaanlegte gebruik.

## Verwysings
Sjarnoet

**Sjarnoet** (Russies: Шарнут) is 'n dorpie in Sarpa-rajon van Kalmikië, Rusland. Dit is die setel van die gelyknamige Sjarnoet Plaaslike Munisipaliteit wat nog een kleiner nedersetting, Nowi, insluit. Dit lê 56 kilometer suidwes van die rajon se setel, Sadowoje.

Die dorpie se naam kom van die etnoniem van 'n Kalmikiese stam.

## Demografie 
Volgens Sensus 2010 het Sjarnoet 1&nbsp;129 inwoners gehad. Etniese Kalmikiërs vorm die meerderheid van die dorpie se bevolking.

## Verwysings
Joezjni (Gorodowikofsk-rajon)

**Joezjni** (Russies: Южный) is 'n dorpie in Gorodowikofsk-rajon van Kalmikië, Rusland. Dit is die setel van die gelyknamige Joezjni Plaaslike Munisipaliteit wat nog vier kleiner nedersettings insluit. Dit lê 7 kilometer noordoos van die rajon se setel, Gorodowikofsk.

Die dorpie se naam kom van die Russiese woord vir "suidelik".

## Demografie 
Volgens Sensus 2010 het Joezjni 524 inwoners gehad. Etniese Kalmikiërs vorm die meerderheid van die dorpie se bevolking.

## Verwysings
Humphry Davy

duimnael|Humphrey Davy (1803)

**Sir Humphry Davy** (17 Desember 1788, Penzance, Cornwall - 29 Mei 1829 Genève Switserland) was 'n Britse wetenskaplike, chemikus en uitvinder.

Hy is bekend van die Davy-lamp wat die veiligheid van mynwerkers verbeter het. Hy het ook die koolstofbooglamp uitgevind. Hy het ook elemente soos chloor en jodium en baie ander chemiese stowwe ontdek. Hy het eksperimenteer met laggas  en homself amper gedood daarby. Hy het hierdie gas as narkosemiddel aanbeveel maar dit het 'n halwe eeu geduur voordat dit aangewend is. In 1801 is hy as lid van die Royal Institution van Londen aangestel, eers as lektor en later as professor in die chemie. Sy lesings was baie populêr. Ná Alessandro Volta se ontdekking van die voltaïese stapel het hy begin om die elektrochemie te ontwikkel. Hy het elektrolise aanbeveel as 'n metode om elemente uit hulle verbindings vry te stel wat ander nie bestudeer kon word nie.

Davy word in 1812 tot ridder geslaan en in 1818 tot baronet verhef. Hy word in 1820 die president van die Royal Society of Londen en was in 1826 'n medestigter van die Zoological Society of London.

## Verwysings
Baga-Boeroel (Gorodowikofsk-rajon)

**Baga-Boeroel** (Russies: Бага-Бурул, Kalmikies: Баһ Буурл) is 'n klein dorpie in Gorodowikofsk-rajon van Kalmikië, Rusland. Dit behoort tot die Lazarefski Plaaslike Munisipaliteit wat nog vyf nedersettings insluit. Dit lê op die linkeroewer van die Bolsjoi Gokrivier 17 kilometer suidwes van die rajon se setel, Gorodowikofsk.

Die dorpie se naam kom van die etnoniem van 'n Kalmikiese stam.

## Demografie 
Volgens Sensus 2010 het Baga-Boeroel 104 inwoners gehad. Etniese Kalmikiërs en Russe vorm die meerderheid van die dorpie se bevolking.

## Verwysings
Balkofski (Kalmikië)

**Balkofski** (Russies: Балковский) is 'n klein dorpie in Gorodowikofsk-rajon van Kalmikië, Rusland. Dit behoort tot die Lazarefski Plaaslike Munisipaliteit wat nog vyf nedersettings insluit, en lê 20 kilometer noordwes van die rajon se setel, Gorodowikofsk, naby die Jegorlikrivier en die grens met Rostof-oblast.

Die dorpie se naam kom van die Russiese woord vir "kloof".

## Demografie 
Volgens Sensus 2010 het Balkofski 94 inwoners gehad. Etniese Russe vorm die meerderheid van die dorpie se bevolking.

## Verwysings
Delosperma gautengense

***Delosperma gautengense*** is 'n meerjarige sukkulent wat deel is van die *Aizoaceae* familie. Die spesie is endemies aan Gauteng.

Hierdie vygie se blomblare is wit. Die plant kort knoppe by die basis maar dit vorm kort takke wat vegetatief bly en nie in 'n blomme eindig nie. Met hierdie kort stingels vorm dit lae struikies of kussings. Blomme bereik 25 mm in deursnee maar hulle verskyn een vir een. Die plant vorm nooit 'n spoggerige bos nie. Die blare bly taamlik yl wat die plant onopvallend maak. *D. gautengense* kom slegs op 'n paar plekke voor soos naby huise op 'n kwartsiethelling wat bedreig word deur planne om daar rioolpype aan te lê.

## Bronne 
* REDLIST Sanbi
* Plants of the World Online

## Verwysings
Delosperma calitzdorpense

***Delosperma calitzdorpense*** is 'n meerjarige sukkulent wat deel is van die *Aizoaceae* familie. Die spesie is endemies aan die Wes-Kaap en kom by Calitzdorp voor. Die spesie het 'n voorkomsgebied van slegs 250 km² en daar is twee subpopulasies oor aangesien die plant reeds 50% van sy habitat afgestaan het aan volstruisboerdery en gewasverbouing. Die bedreiging hou steeds aan.

## Bronne 
* REDLIST Sanbi
* Plants of the World Online
Delosperma guthriei

***Delosperma guthriei*** is 'n meerjarige sukkulent wat deel is van die *Aizoaceae* familie. Die spesie is endemies aan die Wes-Kaap en kom vanaf Kleinmond tot by Hermanus voor. Die spesie het 'n voorkomsgebied van slegs 134 km² en daar is vyf subpopulasies oor. Die plant het habitat afgestaan aan ontwikkeling aan die kus en indringerplante. Die plant is deel van die fynbos.

## Bronne 
* REDLIST Sanbi
* Plants of the World Online
Rafael Bogaerts

**Rafael Bogaerts** (* 16 Augustus 1993) is 'n Belgiese basketbalspeler. Hy het aan die Olimpiese Somerspele van 2020 deelgeneem.

## Verwysings
Gao Shiyan

**Gao Shiyan** (* 22 Januarie 1996) is 'n Chinese basketbalspeler. Hy het aan die Olimpiese Somerspele van 2020 deelgeneem.

## Verwysings
Delosperma galpinii

***Delosperma galpinii*** is 'n meerjarige sukkulent wat deel is van die *Aizoaceae* familie. Die spesie is inheems aan Lesotho en Suid-Afrika; in laasgenoemde kom die plant in KwaZulu-Natal en die Vrystaat voor.

## Bronne 
* REDLIST Sanbi
* Plants of the World Online
Delosperma zeederbergii

***Delosperma zeederbergii*** is 'n meerjarige sukkulent wat deel is van die *Aizoaceae* (vygie)-familie. Die spesie is endemies aan Mpumalanga en kom by Lydenburg voor. Die plant is in 1934 laas gesien en word deur *Plants of the World* as uitgestorwe beskou.

## Bronne 
* REDLIST Sanbi
* Plants of the World Online
SAS Queen Modjadji

'*SAS *Queen Modjadji''''' is 'n Heldin-klas duikboot, 'n variant van die tipe 209 diesel-elektriese aanvalsduikboot wat ontwikkel is deur Howaldtswerke-Deutsche Werft (HDW) van Duitsland, tans in diens van die Suid-Afrikaanse Vloot. Dit is op 14 Maart 2007 na die Suid-Afrikaanse Reënkoningin vernoem deur die skip se borg, mev. Rita Ndzanga, tydens 'n seremonie in Emden, Duitsland.

Suid-Afrika het in Julie 2000 'n kontrak vir drie Type 209/1400-duikbote op Howaldtswerke-Deutsche Werft (HDW) en Thyssen Nordseewerke geplaas. Die Tipe 209/1400 duikbote vervang die Frans-geboude Daphné-klas duikbote, SAS Spear, SAS Assegaai en SAS Umkhonto wat in 2003 uit diens gestel is. Die Heldinklas word soms as Suid-Afrika se eerste "ware" duikbote beskou, aangesien hulle meer geskik was om onder water te wees as die *Daphné*-modelle.

## Geskiedenis 
*Queen Modjadji* het op 22 Mei 2008 in Simonstad aangekom.

Bevelvoerder Handsome Thamsanqa Matsane het die eerste swart offisier geword om 'n Suid-Afrikaanse duikboot se bevel te neem, toe hy in April 2012 die bevel van *Queen Modjadji* oorgeneem het. SAS *Queen Modjadji* was op 17 Julie 2012 in 'n ongeluk betrokke toe die duikboot die seebodem getref het tydens opleiding. 'n Duik van 1,5 x 1,5 m is in die buitenste beskermende laag gemaak.

Die duikboot het aan die gesamentlike vlootoefening Good Hope V tussen die Suid-Afrikaanse Vloot en die Duitse Vloot deelgeneem. Die oefening het ook die Suid-Afrikaanse Lugmag ingesluit en het in Maart 2012 plaasgevind. Die duikboot het in 2012 aan twee verdere vlootoefeninge deelgeneem; die multinasionale maritieme oefening tussen die vlote van Suid-Afrika, Argentinië, Brasilië en Uruguay, Atlasur IX tussen 24 September en 10 Oktober 2012 en Oefening IBSAMAR III, 'n trilaterale vlootoefening tussen Brasilië, Indië en Suid-Afrika van 10 tot 26 Oktober 2012.

In Augustus 2021 word berig dat die *Queen Modjadji* 'n dringende behoefte aan 'n opknapping het, maar finansiering was nie onmiddellik beskikbaar nie. Die departement van verdediging het gesê dat planne vir die herbou van die duikboot gefinaliseer sal word "gebaseer op die beskikbaarheid van progressiewe befondsing om die gefaseerde aanvang van die herbou moontlik te maak. Die gemiddelde koste van 'n duikboot-opknapping beloop na berig word R660 miljoen, het die departement gesê.

## Verwysings
Grewia

***Grewia*** is 'n genus van plante wat behoort tot die familie *Malvaceae*. Die genus is inheems aan Afrika, die Arabiese Skiereiland, Asië en Australië.

## Spesies 
Daar is 290 spesies wat tot die genus hoort.

## Bronnelys 
* Plants of the World Online
*  (2001): Angiosperm Families Containing Beta-Carbolines. Version of 2001-OCT-04. Retrieved 2008-JUN-25.
*  (2007): *Flowering Plant Families of the World*. Firefly Books, Richmond Hill, Ontario, Canada. 
*  (2008a): Partial Synonymy of *Grewia*. Retrieved 2008-JUN-25.
*  (2008b): Partial Synonymy of *Dombeya*. Retrieved 2008-JUN-25.
*  (2007a): Germplasm Resources Information Network - *Grewia*. Retrieved 2008-JUN-25.
*  (2007b): USDA Plants Profile: *Grewia*. Retrieved 2008-JUN-25.
Langbeiniet

**Langbeiniet** is 'n mineraal met algeme formule . Dit is 'n evaporiet wat in soutafsettings gevind word. Die mineraal los stadig in water op en dit is piësoëlektries

## Kristalstruktuur
Langbeiniet het 'n kubiese kristalstruktuur wat bestaan uit 'n netwerk van []-tetraëders en []-oktadaëders. Elke tetraëder deel sy hoekpunte met vier oktaëders. Die kaliumione vul die holtes in hierdie netwerk. Daar is baie sulfate en fosfate wat hierdie struktuurtipe besit. Sommige daarvan ondergaan 'n verwringing teen laer temperature. Hulle kry 'n laer simmetrie (P222) 

## Verwysings
Bembisjewo

**Bembisjewo** (Russies: Бембишево) is 'n dorpie in Gorodowikofsk-rajon van Kalmikië, Rusland. Dit behoort tot die Lazarefski Plaaslike Munisipaliteit wat nog vyf nedersettings insluit, en lê 10 kilometer suidwes van die rajon se setel, Gorodowikofsk.

## Demografie 
Volgens Sensus 2010 het Bembisjewo 301 inwoners gehad. Etniese Russe en Turke vorm die meerderheid van die dorpie se bevolking.

## Verwysings
Idzjil

**Idzjil** (Russies: Иджил, Kalmikies: Иҗл) is 'n dorpie in Kalmikië, Rusland. Dit is die setel van die gelyknamige Idzjil Plaaslike Munisipaliteit wat nog een kleiner nedersetting, Sewerni, insluit. Dit lê 38 kilometer suidoos van die rajon se setel, Bolsjoi Tsarin.

Die dorpie se naam kom van die Kalmikiese woord vir die Wolgarivier.

## Demografie 
Volgens Sensus 2010 het Idzjil 713 inwoners gehad. Etniese Kalmikiërs vorm die meerderheid van die dorpie se bevolking.

## Verwysings
Sewerni (Kalmikië)

**Sewerni** (Russies: Северный) is 'n klein dorpie in Kalmikië, Rusland. Dit behoort tot die Idzjil Plaaslike Munisipaliteit wat nog een groter nedersetting, Idzjil, insluit. Dit lê 53 kilometer suidoos van die rajon se setel, Bolsjoi Tsarin.

Die dorpie se naam kom van die Russiese woord vir "noordelik".

## Demografie 
Volgens Sensus 2010 het Sewerni 45 inwoners gehad, van wie almal etniese Kalmikiërs was.

## Verwysings
Denel Aeronautics

**Denel Aeronautics** is die lugvaartafdeling van die staatsbeheerde Denel-korporasie van Suid-Afrika. Dit is 'n opvolger van die voormalige Suid-Afrikaanse lugvaartmaatskappy Atlas Aircraft Corporation.

Die afdeling is gedurende 1992 geskep ná die verkryging en opname van Atlas Aircraft in Denel. Aanvanklik was dit *Denel Aviation* genaamd, maar is dit in 2017 hernoem as *Denel Aeronautics* na die herintegrasie van Denel Aerostructures. Dit is die vervaardiger van die Rooivalk, 'n plaaslik ontwikkelde aanvalshelikopter wat deur Atlas Aircraft ontwikkel is, Die maatskappy verskaf ook ondersteuningsdienste vir 'n wye reeks vliegtuie, beide van die voormalige Atlas Aircraft se reeks en talle internasionale vervaardigers. Denel Aeronautics is die dominante verskaffer van vliegtuiginstandhouding en ondersteuningsdienste aan verskeie tipes wat deur die Suid-Afrikaanse Lugmag bedryf word; dit verskaf ook dieselfde diens aan ander operateurs wêreldwyd.

## Geskiedenis 
Denel Aeronautics se bande met die Atlas Aircraft Corporation het beteken dat dit effektief verskeie programme geërf het waarby die maatskappy betrokke was. Dit het voortgegaan om die Suid-Afrikaanse Lugmag (SALM) se Dassault Mirage III's in die opgegradeerde Cheetah te hervervaardig tot in die laat 1990's. 

### Rooivalk 
duimnael|Suid-Afrikaanse Rooivalk-aanvalshelikopter in 2014
Nog so 'n projek was die Rooivalk-aanvalshelikopter wat destyds in ontwikkeling was, wat te midde van die Suid-Afrikaanse Grensoorlog van die 1980's begin is. In konsep was hierdie aanvalshelikopter om vriendelike helikopter-troepevervoer te begelei, aanvalsopdragte op lugafweerstellings uit te voer en die toenemende teenwoordigheid van Sowjet-geboude tenks effektief teë te werk; in laasgenoemde rol moes dit toegerus word met teentenkmissiele. Die Rooivalk was nie 'n vars ontwerpte helikopter nie weens die beduidende uitdagings, baie hoë koste en lang tydskaal wat nodig sou wees; dit was eerder gebaseer op een van bestaande ontwerpe wat reeds by die SALM in gebruik was – die Aérospatiale SA 330 Puma.

## Verwysings
Gibraltar Internasionale Lughawe

duimnael|links|Aanloopbaan oorsig
**Gibraltar Internasionale Lughawe** (IATA: **GIB** – ICAO: **LXGB**), voorheen bekend as **North Front Airport**, is die burgerlike lughawe wat die Britse oorsese gebied Gibraltar bedien. Die aanloopbaan en aerodroom word deur die Britse Ministerie van Verdediging (MoD) besit en deur die Royal Air Force (RAF) as RAF Gibraltar bedryf.  Burgerlike operateurs gebruik die burgerlike-aangedrewe terminaal. Nasionale Lugverkeerdienste (NATS) hou die kontrak vir die verskaffing van lugnavigasiedienste by die lughawe.

In 2017 het die burgerlike lughawe 571 184 passasiers en 302 04 kilogram vrag op 4 888 totale vlugte hanteer. Winston Churchilllaan (die hoofpad op pad na die landsgrens met Spanje) sny die lughawe-aanloopbaan, en moet gevolglik gesluit word elke keer as 'n vliegtuig land of vertrek. Die History Channel- program *Most Extreme Airports* het die lughawe as die vyfde mees ekstreme lughawe ter wêreld gelys, voor die nou ontbinde Kai Tak-lughawe met sy berugte regterhandse draai-benadering oor sentraal Hongkong voor landing, maar agter Prinses Juliana Internasionale Lughawe, bekend vir sy lae hoogte benaderings oor 'n openbare strand. Dit is blootgestel aan sterk dwarswinde rondom "Die Rots" en oor die Baai van Gibraltar, wat landings in die winter besonder uitdagend maak.

Voor sy bankrotskap was Monarch Airlines die grootste operateur by Gibraltar, maar het administrasie ondergaan en bedrywighede in Oktober 2017 gestaak. Vanaf 2021 is easyJet die grootste lugrederyoperateur, met die lughawe wat ook deur British Airways bedien word.
links|duimnael|Winston Churchilllaan wat die aanloopbaan kruis met die rots in die agtergrond

## Verwysings
Delosperma patersoniae

***Delosperma patersoniae*** is 'n meerjarige sukkulent wat deel is van die *Aizoaceae* (vygie)-familie. Die spesie is endemies aan die Oos-Kaap van Suid-Afrika. 

## Bronne 
* REDLIST Sanbi
* Plants of the World Online